Võrreldes eelneva kvartaliga olulisi hinnamuutusi ei toimunud. Äärelinnas on vähem hinnatud asukohas ja hoonetes büroopindade  hinnavahemik 3,2 - 5,7 €/m² kuus, hinnatud asukohas ja hoonetes 6,4 - 9,6 €/m² kuus. Kesklinnas on enamik üüritehinguid hinnavahemikus 6,0 - 10,0 €/m² kuus, üksikud tippüürid ulatuvad 11,5 €/m². Kuna usk jätkuvasse majanduskasvu on tugev, jätkus sarnaselt kaubanduspindadega investorite huvi Tallinnas hinnatud asukohas olevate püsiva rahavoo ja pikaajaliste üürilepingutega objektide vastu, kuid teadaolevalt ühtegi olulist tehingut ei toimunud.